|  |
| --- |
| **Банка получава одобрение**  **от съседите**  Crédit Agricole, Сен Силвиан, Франция |

**В нов клон на Crédit Agricole в провинция Сен Силвиан д'Анжу в Западна Франция беше осъществено първото от поредица ОВК подобрения в банковата група, която търсеше решение с максимална ефективност, лесна поддръжка и ниско ниво на шум за изискванията си за отопление и охлаждане.**

Известна като „зелената банка“ поради своята история в селското стопанство, Crédit Agricole искаше да избегне шумовото замърсяване доколкото е възможно, поради близостта на съседните жилища. Поради малкото пространство - клонът се намира на партерния етаж на съвместно притежаван блок с апартаменти - изборът на компактно решение също беше съществен.

Crédit Agricole изпълнява програма за устойчиво развитие, ангажирана с намаляване на енергопотреблението в сградите и намаляване на парниковите газове, което означава, че тя търсеше система с добра енергийна ефективност, с възможност да постигне до 25% икономия на енергия.

**Изборът на монтажника**

„*При анализиране на препоръката от отдела по дизайн разбрах за акустичното ограничение на този вид решение в съвместно притежавана сграда, където са възниквали спорове поради шума, водещи до глоби. Затова изисках проучване на акустиката за период от 24 часа, за да бъдат оценени праговете на шум. VRV системите намаляват шума, но конвенционалните VRV системи бяха твърде големи, за да се поберат в техническото помещение на клона“* каза монтажника, Ричард Метивие от EIB,предкойто беше поставено предизвикателство да намери ОВК решение за банката с ниско ниво на шум и малки размери.

*„Затова се зарадвах да открия решението на i-серията на VRV IV на Daikin и да постигна успешен първи монтаж с тази система. Очевидно е, че това е решение ще се използва в бъдеще, защото е идеално за монтаж за центъра на града. Особено ми хареса скритият монтаж на модулите над лобито. Оттогава препоръчвам телата на Daikin на различни клиенти, изправени пред подобни предизвикателства.“*

Новата i-серия на VRV IV беше монтирана и свързана към две таванни касети с кръгъл поток (FXFQ24A) в зоната на рецепцията, а седем напълно плоски касети (FXZQ15A) бяха монтирани за климатизация на всяко от офисните пространства.

i-серията на VRV IV е уникална на пазара, благодарение на своята конструкция със сплит система и компактните си размери, което позволява максимална дискретност и гъвкавост, водещи до почти незабележим монтаж. Изключително малките размери на компресора позволиха позициониране в противоположния край на офиса. Също толкова компактният топлообменник обикновено се монтира в пространството над окачен таван, като чрез решетка се осигурява вентилация към екстериора. Това решение заема по-малко офис пространство, а също предлага и по-модерен дизайн.

Решетката на акустичния въздуховод е разположена от външната страна на сградата над банкомата, където шумът е по-малък проблем. VRV системата се изключва през нощта, за да минимизира вредното въздействие на шума за съседите, и е настроена автоматично да се стартира всяка сутрин, един час преди отваряне.

Поддръжката на отделните управления се извършва чрез централизиран intelligent Touch Manager, управляващ цялото ОВК оборудване, включително оборудване от друг производител чрез модули Wago.

**Защо Daikin?**

ОВК решенията на DAIKIN са предпочитаният избор за Crédit Agricole в клоновете й в продължение на повече от десетилетие. Годишно се извършват до 40 монтажа, от които 90% са за обновявания на офиси на клонове, като всяка година има средно седем нови проекта за монтаж.

Новаторско използване на пространството - i-серията на VRV IV е особено компактно решение със сплит конструкция, която предлага максимална гъвкавост при монтажа. Тялото е монтирано в малка техническа стая и e свързано навън чрез въздуховод в окачения таван. С COP от 3,8 и EER от 3,2, i-серията на VRV IV предоставя висока ефективност в много компактен формат.

След като постигна енергийната си цел, Crédit Agricole планира да създаде програми за обучение на персонала за разумно използване на оборудването с цел по-нататъшно оптимизиране на потреблението на енергия. Служителите също се обучават как да си служат с дистанционните управления, за да използват новото оборудване по най-добрия начин.

За да научите повече, посетете www.daikineurope.com/citysecret

### **> Край**

**Бележки на редактора:**

**За Daikin Europe N.V.**

Daikin Europe N.V. е водещ европейски производител на климатици, термопомпи и хладилно оборудване, с около 5500 служители в цяла Европа и 10 основни производствени мощности, базирани в Белгия, Чехия, Германия, Италия, Турция и Великобритания.

В световен мащаб Daikin е известна с новаторския си подход към разработването на продуктите и с ненадминатото качество и гъвкавост на интегрираните си решения. С повече от 90 години опит в проектирането и производството на технологии за отопление и охлаждане, Daikin е пазарен лидер в термопомпените технологии. Daikin VRV и Daikin Altherma са най-продаваните термопомпени системи в Европа, като до момента са доставени над 500 000 системи.

Запитвания от медиите могат да бъдат изпращани на [Daikin-News@sheremarketing.co.uk](mailto:Daikin-News@sheremarketing.co.uk)